b'\n_START_ARTICLE_\nConsell d\'\xc3\x8dndies\n_START_SECTION_\nHist\xc3\xb2ria\n_START_PARAGRAPH_\nVa ser fundada al voltant de l\'any 1524 per Carles V. Com a instituci\xc3\xb3 es va formar a poc a poc, i ja els Reis Cat\xc3\xb2lics designen a Joan Rodr\xc3\xadguez de Fonseca per a estudiar els problemes de la colonitzaci\xc3\xb3 de les \xc3\x8dndies amb Crist\xc3\xb2for Colom. Al morir Ferran d\'Arag\xc3\xb3 es fa c\xc3\xa0rrec de la Corona de Castella en qualitat de regent el Cardenal Cisneros, qui no tenia bones relacions amb Rodr\xc3\xadguez de Fonseca, de tal manera que el separa de les seves funcions i encarrega a dos membres del Consell de Castella: Llu\xc3\xads de Zapata i Lorenzo Gal\xc3\xadndez de Carvajal, que formin un petit consell, que es va passar a nomenar "Junta d\'\xc3\x8dndies"._NEWLINE_En 1516 quan Carles I es fa c\xc3\xa0rrec de la corona, continua existint aquesta junta i ja en 1524 passa a anomenar-se definitivament Consell d\'\xc3\x8dndies. El seu primer president va ser fra Garc\xc3\xada de Loaysa y Mendoza, qui es convertiria despr\xc3\xa9s en Arquebisbe de Sevilla._NEWLINE_La imposici\xc3\xb3 de l\'absolutisme borb\xc3\xb2nic amb els decrets de Nova Planta de 1714 i la introducci\xc3\xb3 de les secretaries de despatx, lleven les atribucions administratives i legals del Consell. En 1717 el Rei Felip V crea una Secretaria de Marina i \xc3\x8dndies, pel que el Consell va decaient fins que va ser suprimit en 1812, despr\xc3\xa9s novament posat en funcionament en 1814, quan recupera la corona espanyola Ferran VII i definitivament abolit, com organisme assessor, en 1834.\n_START_SECTION_\nAtribucions de guerra\n_START_PARAGRAPH_\nEs reuneix amb els membres del Consell de Guerra, \xc3\xa9s la Junta de Guerra d\'\xc3\x8dndies (1600), aqu\xc3\xad veuen estrat\xc3\xa8gies militars, ex\xc3\xa8rcit i mil\xc3\xadcies, a fins del segle XVI i principis del segle XVII s\'integren en aquesta junta els" ministres de capa i espasa" (Consellers militars).'